CELEX: 32020D0434
Language: bg
Date: 2020-03-23 00:00:00
Title: Решение (ОВППС) 2020/434 на Съвета от 23 март 2020 година за изменение на Решение 2013/34/ОВППС за военна мисия на Европейския съюз в подкрепа на обучението на въоръжените сили на Мали (EUTM Мали)

24.3.2020   
               
               
                  BG
               
               
                  Официален вестник на Европейския съюз
               
               
                  L 89/1
               
            
         РЕШЕНИЕ (ОВППС) 2020/434 НА СЪВЕТА
         от 23 март 2020 година
         за изменение на Решение 2013/34/ОВППС за военна мисия на Европейския съюз в подкрепа на обучението на въоръжените сили на Мали (EUTM Мали)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 17 януари 2013 г. Съветът прие Решение 2013/34/ОВППС (1) за военна мисия на Европейския съюз в подкрепа на обучението на въоръжените сили на Мали (EUTM Мали).
                  
               
                     (2)
                  
                  
                     На 14 май 2018 г. Съветът прие Решение (ОВППС) 2018/716 (2), с което беше адаптиран и удължен мандатът на EUTM Мали и беше предвидена референтна сума за периода от 19 май 2018 г. до 18 май 2020 г.
                  
               
                     (3)
                  
                  
                     В своите резолюции 2391(2017) и 2480(2019) Съветът за сигурност на ООН потвърди категоричния си ангажимент по отношение на суверенитета, независимостта, единството и териториалната цялост на групата на петте държави от Сахел (Г-5 от Сахел), а именно Буркина Фасо, Чад, Мали, Мавритания и Нигер, приветства приноса на двустранните и многостранните партньори за укрепване на капацитета за сигурност в региона на Сахел, и по-специално ролята на мисиите на Европейския съюз (EUTM Мали, EUCAP Sahel Mali и EUCAP Sahel Niger) в осигуряването на обучение и стратегически съвети за националните сили за сигурност в региона на Сахел, изрази задоволство от усилията на френските сили за подкрепа на операциите на обединените сили на Г-5 от Сахел и призова за подходяща координация, обмен на информация и, когато е приложимо, подкрепа между MINUSMA, въоръжените сили на Мали, обединените сили на Г-5 от Сахел, френските сили и мисиите на Европейския съюз в Мали.
                  
               
                     (4)
                  
                  
                     След стратегическия преглед на мисията Комитетът по политика и сигурност препоръча мандатът на EUTM Мали да бъде изменен и удължен до 18 май 2024 г., както и най-късно след две години да бъде извършен междинен стратегически преглед.
                  
               
                     (5)
                  
                  
                     Освен това е необходимо да се определи референтната сума, предвидена за покриване на разходите, свързани с EUTM Мали, за периода от 19 май 2020 г. до 18 май 2024 г.
                  
               
                     (6)
                  
                  
                     Решение 2013/34/ОВППС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2013/34/ОВППС на Съвета се изменя, както следва:
            
                        1)
                     
                     
                        Член 1 се заменя със следното:
                        
                           „Член 1
                           Мисия
                           
                              1.   Съюзът провежда военна мисия за обучение в Мали (EUTM Мали) с цел да подпомогне възстановяването на военния капацитет на въоръжените сили на Мали, така че да могат да провеждат военни операции за възстановяване на териториалната цялост на Мали и намаляване на заплахата от терористични групи, както и да предостави военна помощ на обединените сили на Г-5 от Сахел и на националните сили в държавите от Г-5 от Сахел. EUTM Мали не участва в бойни операции.
                           
                           
                              2.   Стратегическите цели на EUTM Мали са:
                              
                                          a)
                                       
                                       
                                          да допринася за подобряването на оперативния капацитет на въоръжените сили на Мали под контрола на законните граждански власти на Мали;
                                       
                                    
                                          б)
                                       
                                       
                                          да подкрепя Г-5 от Сахел чрез привеждането в действие на обединените сили на Г-5 от Сахел и на националните въоръжени сили в държавите от Г-5 от Сахел.
                                       
                                    
                           
                              3.   За постигането на целта, посочена в параграф 2, буква а), EUTM Мали предоставя на въоръжените сили на Мали военни съвети и обучение, включително обучение преди разполагането им, образование и наставничество чрез поемане на шефство с неизпълнителен характер до тактическо равнище, за да се осигури възможност EUTM Мали да предприема последващи действия в отговор на дейностите на въоръжените сили на Мали и да проследява постигнатите от тях резултати и тяхното поведение, включително от гледна точка на зачитането правата на човека и международното хуманитарно право.
                           
                           
                              4.   За постигането на целта, посочена в параграф 2, буква б), EUTM Мали предоставя на обединените сили на Г-5 от Сахел и на националните въоръжени сили в държавите от Г-5 от Сахел военни съвети, обучение и наставничество чрез поемане на шефство с неизпълнителен характер до тактическо равнище.
                           
                           
                              5.   EUTM Мали възприема постепенен и нюансиран подход във връзка с дейности, провеждани извън Мали в подкрепа на Г-5 от Сахел.
                           
                           
                              6.   Дейностите на EUTM Мали се провеждат в условията на тясно сътрудничество и координация между държавите членки и институциите и органите на Съюза в съответствие с интегрирания подход на ЕС, както и с други участници в подкрепата на въоръжените сили на Мали, по-специално Организацията на обединените нации (ООН), операция „Баркан“ и Икономическата общност на западноафриканските държави (ECOWAS), за да се повиши съгласуваността на действията и да се осигури избягването на конфликти и оптималното използване на ресурсите по подходящ начин и с максимална полза, като надлежно се зачита институционалната рамка на Съюза. Тези дейности се ползват с подкрепата на регионалното консултативно и координационно звено в EUCAP Sahel Mali.“
                           
                        
                     
                  
                        2)
                     
                     
                        В член 10 се добавя следният параграф:
                        
                           „3.   Референтната сума, предназначена за общите разходи на EUTM Мали за периода от 19 май 2020 г. до 18 май 2024 г., е 133 711 059 EUR. Процентът от референтната сума, посочен в член 25, параграф 1 от Решение (ОВППС) 2015/528, е 15 % под формата на поети задължения и 0 % за плащания.“
                        
                     
                  
                        3)
                     
                     
                        В член 12 параграф 2 се заменя със следното:
                        
                           „2.   Мандатът на EUTM Мали изтича на 18 май 2024 г.“.
                        
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 23 март 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  Решение 2013/34/ОВППС на Съвета от 17 януари 2013 г. за военна мисия на Европейския съюз в подкрепа на обучението на въоръжените сили на Мали (EUTM Мали) (ОВ L 14, 18.1.2013 г., стр. 19).
         
            (2)  Решение (ОВППС) 2018/716 на Съвета от 14 май 2018 г. за изменение и удължаване на срока на действие на Решение 2013/34/ОВППС за военна мисия на Европейския съюз в подкрепа на обучението на въоръжените сили на Мали (EUTM Мали) (ОВ L 120, 16.5.2018 г., стр. 8).